Арсен Вячеславович Тлехугов

Арсен Вячеславович Тлехугов (3 қараша 1976 жылhttp://footballfacts.ru/players/28637, Урух, Қабарда-Балқар АКСР, КСРО) — ресейлік және қазақстандық футболшы, 2001 жылғы Қазақстан чемпионатының үздік футболшысы, 2001, 2004 жылдары Қазақстан чемпионатында үздік мерген атанды. 

 Карьерасы 
2001 жылы Астананың "Жеңіс" клубына келгенге дейін Ресейдің төменгі лигаларындағы клубтарда доп тепті. 2001 жылғы маусымды керемет өткізіп, үздік мерген және үздік футболшы атанды. 2003 жылы "Қайратқа" ауысқан соң да жақсы ойын өрнектерімен көзге түсіп, "Тлехуговты ұлттық құрамаға шақыру" жайлы идеялар қозғала бастады. Осы себепті де Тлехугов Қазақстан азаматтығын алды. 2004 жылы құраманың бапкері Леонид Пахомов Әзірбайжанға қарсы Алматыда өткен жолдастық кездесуде алаңға шығарды. Бұл ойында Қазақстан 2:3 ұтылып қалды да, Пахомов дереу қызметінен босады. Бұдан соң Тлехуговты ешкім құрамаға шақырған жоқ. 

2003-2006 жылдары "Қайратта" ойнаған Тлехугов астаналық клубқа қайта оралды. Бірақ қосалқы құрамдаға қалып кетті. 2008 жылғы маусымда Өзбекстанның "Бұхара" клубына ауысты, бірақ ол жақта да мүлде ойнамай, сол жылы 32 жасында карьерасын аяқтады.  

 Жетістіктері 

 Қазақстан чемпионы: 2001, 2004
 Қазақстан кубогы: 2002, 2003
 Қазақстандағы үздік ойыншы: 2001
 Қазақстан чемпионатының үздік мергені: 2001, 2004

 Дереккөздер 

 Сілтемелер 

Санат:Ресей футболшылары
Санат:Қазақстан футболшылары
Санат:Қазақстан Ұлттық футбол құрамасының ойыншылары
Санат:Жеңіс ФК ойыншылары
Санат:Оқжетпес ФК ойыншылары
Санат:Қайрат ФК ойыншылары
Санат:Бұхара ФК ойыншылары